Non confundir con Lourinhanosaurus.

| Lourinhasaurus |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Sauropsida |
| Superorde: | Dinosauria |
| Orde: | Saurischia |
| Suborde: | Sauropodomorpha |
| Infraorde: | Sauropoda |
| (sen clasif.): | Eusauropoda |
| Xénero: | ***Lourinhasaurus***Dantas *et al*. 1998 |
| Especie: | ***L. alenquerensis***Dantas *et al*. 1998 |

 |
| Nome binomial |
| ***Lourinhasaurus alenquerensis*** |

 ***Lourinhasaurus***  é un xénero representado por unha única especie de dinosauro saurópodo neosaurópodo macronario, que viviu a finais do período Xurásico, hai aproximadamente entre 150 e 142 millóns de anos, no Kimmeridgiano e o Titoniano, no que hoxe é Portugal. O xénero foi descrito por Dantas et al. en 1998, e a especie tipo é ***Lourinhasaurus alenquerensis***.

*Lourinhasaurus* é un saurópodo herbívoro, que non debe confundirse co terópodo carnívoro *Lourinhanosaurus*, de nome parecido, tamén atopado en Portugal.

Os restos do exemplar tipo de *Lourinhasaurus* atopáronse en 1949 polo xeólogo norteamericano Harold Weston Robbins na localidade portuguesa de Moinho do Carmo (Alenquer). O exemplar constaba de 26 vértebras e as patas case completas menos os pés. Inicialmente, en 1957 foi denominado *"Apatosaurus" alenquerensis* por Lapparent e Zbyszewski, pero en 1998 Dantas et al. crearon o xénero *Lourinhasaurus* e incluíron nel o exemplar de Moinho do Carmo e un novo exemplar descuberto en Porto Dinheiro (Lourinhã, Portugal). Porén, posteriormente, o exemplar de Porto Dinheiro foi clasificado como *Dinheirosaurus*, polo que o xénero *Lourinhasaurus* quedou restrinxido ao exemplar de Alenquer, *Lourinhasaurus alenquerensis*.

O *Lourinhasaurus* chegaba a medir case 17 metros de longo, e era un herbívoro de pescozo longo de constitución pesada. Caracterizábase pola morfoloxía das primeiras sete vértebras dorsais con apófises neurais relativamente altas e bifurcadas, tamén as dorsais posteriores posúen espiñas ventrais prominentes no seu centro. A clasificación de *Lourinhasaurus* sufriu algunhas modificacións ao longo do tempo e, aínda que tradicionalmente existía a tendencia a consideralo unha forma próxima a *Camarasaurus* (por exemplo, Upchurch, 2004 ), isto non se expresou formalmente ata a proposta feita por Mocho et al (2014) de que *Lourinhasaurus* é unha forma europea de neosaurópodo macronario camarasáurido.

Notas
-----

1. ↑  Toma o nome de Kimmeridge, Dorset. Inglaterra, polos estratos que se encontran alí.
2. ↑  Dantas, P.; Sanz, J. L.; Marques da Silva, C.; Ortega, F.; Dos Santos, V.F.; Cachao, M. 1998. *Lourinhasaurus* n. gen. Novo dinossáurio saurópode do Jurássico superior (Kimmeridgiano superior-Tithoniano inferior) de Portugal. Comunicações do Instituto Geológico e Mineiro 84 (1A) : 91-94. Texto da descrición Arquivado 05 de marzo de 2014 en Wayback Machine.
3. ↑  Upchurch, P.; Barrett, P.M.; Dodson, P. 2004. Sauropoda. In The Dinosauria, 2nd edition. D. Weishampel, P. Dodson, and H. Osmólska (eds.). University of California Press, Berkeley. Pp. 259-322.
4. ↑  Mocho, P.; Royo-Torres, R.; Ortega, F. 2014. Phylogenetic reassessment of *Lourinhasaurus alenquerensis*, a basal Macronaria (Sauropoda) from the Upper Jurassic of Portugal. Zoological Journal of Linnean Society. DOI: 10.1111/zoj.12113 Resumo en liña

|  |  |
| --- | --- |
| Control de autoridades | 
* Wd: Q2154440
* MAG: 2780662504

 |

|  |  |
| --- | --- |
| Identificadores taxonómicos | 
* EOL: 24178314
* Fossilworks: 71350
* GBIF: 4967460

 |